इसमें फ्रूट या दही का टेस्ट इसलिए नाम ‘कन्फ्यूज’, रबड़ी और मसालों से भी बनेगी
Rajasthan Zayka Special - गर्मी में कुछ ठंडा खाने की बात हो तो जुबां पर एक चीज आती है और वो है लस्सी। जयपुर में दो ग्रेजुएट दोस्तों ने लस्सी में नया इनोवेशन किया है। उन्होंने एक साल में लस्सी की 25 वैरायटी बना दी
दही को लेकर एक कहावत है…दूध को मानिए दही, हाकिम जो कहे वही सही।' आज जिस जायके की हम बात कर रहे हैं वो भी दही से बना है।
गर्मी में कुछ ठंडा खाने की बात हो तो जुबां पर एक चीज आती है और वो है लस्सी। जयपुर में दो ग्रेजुएट दोस्तों ने लस्सी में नया इनोवेशन किया है। उन्होंने एक साल में लस्सी की 25 वैरायटी बना दी।
शुगर फ्री से लेकर अपनी हेल्थ का ध्यान रखने वाले लोग भी यदि इस दुकान पर जाएं तो बिना लस्सी पीए यहां से नहीं लौटेंगे। क्वांटिटी की बात की जाए तो इनका दावा है कि एक बार लस्सी पी लें तो 5 घंटे तक भूख नहीं लगती।
इसके अलावा इसी के साथ परोसा जाता है एक खास तरह का फास्ट फूड…कुल्हड़ मोमोज…जिसका वजन करीब आधा किलो के करीब है।
पढ़िए- कैसे हुई इसकी शुरुआत…
मनाली घूमने गए तो आया आइडिया और जयपुर में शुरुआत
ये शॉप है मानसरोवर के पटेल मार्ग पर। इसकी शुरुआत 2018 में दो दोस्तों हर्ष और केवल ने की। दोनों एक ही कॉलेज में पढ़ते थे, लेकिन सब्जेक्ट अलग-अलग थे। केवल ने होटल मैनेजमेंट और हर्ष ने बीबीए किया है। हर्ष और केवल ने बताया कि बात 2017 की है। फर्स्ट ईयर में थे तो मनाली घूमने गए थे। वहां चाय और कॉफी की 10 से ज्यादा वैरायटी थी।
जब वे जयपुर आए और लस्सी पीने गए तो उन्हें लगा कि चाय और कॉफी में इतनी वैरायटी हो सकती है तो लस्सी में क्यों नहीं। जब लस्सी की वैरायटी को लेकर इंटरनेट पर सर्च किया तो कुछ खास उन्हें नहीं मिला। इस दोनों ने सोचा कि क्यों न चाय और कॉफी की तरह लस्सी में भी अलग-अलग फ्लेयर के साथ एक्सपेरिमेंट किया जाए।
लेकिन, जब इसे शुरू करना था तो इतने रुपए नहीं थे। शुरुआत के लिए 5 लाख रुपए का खर्च आया था। दोनों के पास ढाई लाख रुपए की सेविंग्स थी। बाकी ढाई लाख रुपए परिवार और दोस्तों से उधार लिए और इसकी शुरुआत की।
आगे बढ़ने से पहले देते चलिए, आसान से सवाल का जवाब
4 महीने तक मेकिंग और दही जमाना सीखा 
दोनों के लिए लस्सी के लिए स्टार्टअप शुरू करना आसान नहीं था। हर्ष के लिए ये फील्ड बिल्कुल नया था। केवल को कॉलेज में होटल मैनेजमेंट का कोर्स करते करते हुए अंदाजा हो गया था कि अलग-अलग फ्रूट और दही से कई तरह के डेजर्ट बना सकते हैं।
इसलिए दोनों ने 4 महीने तक 25 तरह की लस्सी बनाने के लिए मेकिंग सीखी।
उन्होंने बताया कि हमें दही जमाना भी नहीं आता था इसके लिए भी हमने प्रैक्टिस की। कई बार होता था कि दही फट जाता तो कई बार दूध खराब हो जाता। आखिर 4 महीने की प्रैक्टिस के बाद हमने मेकिंग और दही जमाना सीख लिया था और इसके बाद इसकी शुरुआत की।
अब पढ़ें, कितनी और किस फ्लेवर में मिलती है लस्सी
सबसे महंगी कंफ्यूजन लस्सी, पता नहीं लगा पाएंगे कौनसा फ्लेवर
हर्ष और केवल के रेस्टोरेंट का नाम है फ्यूजन। यानी यहां अलग-अलग तरह की लस्सी के साथ आपको कई तरह के डिफरेंट फास्ट फूड भी मिल जाएंगे। और, इसी फ्यूजन से नाम निकला कंफ्यूज लस्सी।
लेकिन, इस लस्सी के भी कंफ्यूज नाम के पीछे एक कहानी है। दरअसल, ये खास तरह की लस्सी इस कैफे की सबसे यूनिक वैरायटी है। दरअसल, इसमें 4 तरह के फ्लेवर का टेस्ट आता है। जब कस्टमर इसे टेस्ट करता है तो वह कन्फ्यूज हो जाता है कि वह चॉकलेट शेक पी रहा है या फिर फ्रूट लस्सी। इसमें एक लेयर चॉकलेट, फिर ड्राइ फ्रूट, फ्रूट्स और मावा को दही में मिक्स कर सर्व किया जाता है।
अब तैयार करेंगे रबड़ी और मसालों वाली लस्सी
हर्ष और केवल ने बताया कि सामान्य तौर ये होता है कि एक तरह की लस्सी होने पर कस्टमर आता है और इसके बाद दोबारा लौटता नहीं है। लेकिन, जब अलग-अलग तरह के फ्लेवर होंगे तो वह एंगेज हो जाएगा।
अब यहां जो भी आता है वह ये ही कहता है कि पिछली बार फ्रूट लस्सी पी थी, इस बार मैंगो लस्सी पिला दीजिए।
इसलिए अब 25 जगह की जगह 56 तरह की लस्सी को मैन्यू में शामिल किया जा रहा है। इसमें रबड़ी लस्सी, रसगुल्ला और गुलाब जामुन जैसी लस्सी होगी। इसके साथ ही हम स्पाइसी यानी मसालों वाली लस्सी भी शामिल करेंगे।
बचपन के स्वाद वाली बबलगम लस्सी और डायबिटीज पेशेंट के लिए भी स्पेशल जायका
हर्ष और केवल ने बताया कि इन 25 वैरायटी को लॉन्च करने से पहले काफी मेहनत लगी। ऐसा बिल्कुल भी नहीं था कि आइडिया आया और इसे लॉन्च कर दिया गया। हर वैरायटी काे 4 से 5 बार बनाकर उसे टेस्ट किया गया।
इसी में आइडिया आया कि क्यों न बबलगम वाली लस्सी भी तैयार की जाए। ये लस्सी बचपन के टेस्ट को जिंदा कर देती है। इसके अलावा शुगर पेशेंट के लिए भी शुगर फ्री लस्सी अवलेबल है।
इस फ्यूजन कैफे में लस्सी के साथ परोसा जाता है आधा किलो वाला मोमोज
इस कैफे में इतनी लस्सी की वैरायटी के बीच एक खाने की एक और चीज है और वो है यहां का मोमोज। लेकिन, ये खास इसलिए है क्योंकि इसे भी फ्यूजन और क्रिएटिविटी के हिसाब से परोसा जाता है। पिज्जा टॉपिंग और 12 तरह के सॉस के साथ इस खास कुल्हड़ मोमो को तैयार किया जाता है। और, इसका वजन होता है करीब आधा किलाे। यदि यहां आने वाला लस्सी के साथ ये मोमोज खा ले तो तय है कि उसे शाम तक खाने की याद नहीं आएगी।
दिलवालों के लिए प्रोटीन लस्सी
लस्सी की इतनी वैरायटी में हेल्थ का भी ध्यान रखा गया है। यहां प्रोटीन लस्सी भी मिलती है। इसे खासतौर पर सेहत का ध्यान रखने वाले लोगों के लिए बनाया है। इसमें 7 से 8 ग्राम प्रोटीन है, जो जिम करने वालों के लिए सफिशिएंट है।
इसमें हाई प्रोटीन फूड नट्स बीज,अखरोट, बादाम, पिस्ते और फ्लेक्स सीड्स के साथ तैयार किया जाता है। ये दिल की बीमारी का खतरा कम कर सकते हैं ड्राई फ्रूट्स और बीज में हाई कैलोरी होती हैं, इसलिए इसकी सीमित मात्रा को इसमें शामिल किया है।
कीवी लस्सी
एस्प्रेसो लस्सी
गुलकंद लस्सी
मैंगो लस्सी
पिछले सप्ताह पूछे गए जायका का ये है सही उत्तर....
ऐसे तैयार होती है मेथी-मंगोड़ी की सब्जी
मारवाड़ में अगर सब्जी की बात की जाए तो हर घर में बड़ी यानी मंगोड़ी तो जरूर मिल जाएगी। पश्चिमी राजस्थान में घर पर बनी सब्जियों का चलन शुरू से है। अक्षय तृतीया पर बड़ी का भी अपना अलग महत्व है। आपको आज मारवाड़ की स्पेशल मंगोड़ी और हरी मेथी की सब्जी कैसे बनाते हैं यह बताएगी। इसको बनाना इतना आसान है कि कोई भी इसे फटाफट बना सकता है।
सबसे पहले एक कटोरी मंगोड़ी को कढ़ाई में तेल डाल कर हल्का भून लेते हैं। हल्की गुलाबी होने के बाद इसे कढ़ाई से अन्य किसी बर्तन में निकाल ले। कढ़ाई को गैस पर रखकर उसमें तेल डाले। तेल में बारीक कटे प्याज डालकर भुने, प्याज में टमाटर डालें। दोनों को अच्छे से मिक्स कर उसमें स्वादानुसार मसाले डालें।
मसालों में नमक, हल्दी, पिसा हुआ धनिया और लाल मिर्च पाउडर डाल लें। सभी को मिक्स कर लें फिर एक कटोरी दही डाल कर अच्छे से मिलाए। इस दही में मंगोड़ी डाल कर मिक्स करें और फिर हरी मेथी डाल दें। मेथी डालने के बाद अच्छे से मिक्स कर लें और उसमें थोड़ा सा हरा धनिया डालें। यह हो गई जायकेदार सब्जी तैयार।
ये खबर भी पढ़ें...
अंगूर की सब्जी, जो राजा को रखती थी जवान : 200 साल से भी पुराना जायका; 5 स्टार होटल्स में सबसे पसंदीदा है ये डिश
रॉयल फैमिली का एक जायका है, अंगूर-मखाने की सब्जी। उस जमाने में अंगूर केवल राजा-महाराजा के लिए ही उपलब्ध होते थे। अपने एंटी एजिंग एजेंट यानी जवान बनाए रखने की क्वालिटी के कारण अंगूर राजाओं की पसंद भी हुआ करते थे। तब उदयपुर रियासत में पहली बार अंगूर की सब्जी बनाई गई...( यहां CLICK करें)